Σε απάντηση του ανωτέρω αιτήματος και λαμβάνοντας υπόψη την εξυπηρέτηση της διαφανούς διαδικασίας και παράλληλα την προστασία των δεδομένων προσωπικού χαρακτήρα των υποκειμένων τα οποία εμπλέκονται στην εν λόγω διαδικασία:
Βάσει της ερμηνείας του Γενικού Κανονισμού Προστασίας Δεδομένων Προσωπικού Χαρακτήρα (GDPR) της ΕΕ, ο οποίος έχει άμεση εφαρμογή στην Ελλάδα ήδη από τις 25.5.2018, αυτός εφαρμόζεται στα δεδομένα, βάσει των οποίων μπορεί να ταυτοποιηθεί ένα φυσικό πρόσωπο.
Μία από της βασικές αρχές οι οποίες πρέπει να διέπουν την επεξεργασία των δεδομένων προσωπικού χαρακτήρα βάσει του Κανονισμού ορίζεται στο άρθρο 5 παράγραφος 1γ αυτού και ονομάζεται αρχή της ελαχιστοποίησης. Βάσει αυτής τα δεδομένα που τίθενται σε επεξεργασία θα πρέπει να περιορίζονται στο ελάχιστο αναγκαίο μέτρο για τους σκοπούς για τους οποίους θα πρέπει να υποβληθούν σε επεξεργασία.
Επί του συγκεκριμένου ερωτήματός σας, η κοινοποίηση της ακυρωτικής απόφασης στον ανάδοχο από τη Δημοτική Επιχείρηση θα πρέπει κατά τα ανωτέρω να περιλαμβάνει μόνο τα αναγκαία στοιχεία για την εκπλήρωση του σκοπού της κοινοποίησης. Σε αυτά δεν περιλαμβάνεται το όνομα του προσώπου που υπέβαλε την ένσταση, διότι η γνώση αυτού δεν είναι απαραίτητη στον ενιστάμενο για να ασκήσει τα νόμιμα δικαιώματά του ενώπιον της Διοίκησησης, καθώς μόνο μεταξύ αυτού ως διοικουμένου και του Νομικού Προσώπου κινούνται όλες οι σχετικές με την ανάθεση και ακύρωση διαδικασίες.
Προτείνεται συνεπώς να λάβει ο ανάδοχος αντίγραφο της Απόφασης χωρίς να είναι εμφανή όμως τα στοιχεία του ενισταμένου προς διασφάλιση των προσωπικών του δεδομένων, και συγκεκριμένα να γίνει απόκρυψη μόνο των στοιχείων αυτού από το έγγραφο πριν κοινοποιηθεί